paragraph_text: Tanović je odrastao u Sarajevu gdje se i školovao. Godine 1992., tijekom opsade Sarajeva, prekida studij na ASU u Sarajevu. Pridružuje se filmskoj ekipi koja prati Armiju Bosne i Hercegovine. Materijali koje je Tanović (s kolegom Dinom Mustafićem) napravio korišteni su u brojnim filmovima i reportažnim izvješćima o opsadi Sarajeva i ratu u Bosni i Hercegovini. Godine 1994. Tanović odlazi u Brussel kako bi dovršio započeti studij koji završava 1997.